मसीही मेला में उमड़ रही भीड़
मालखरौदा | मालखरौदा में मसीही मेला 25 दिसंबर से शुरू हो गया है। सात दिनों तक चलने वाले इस मेले में आसपास व दूर-दराज के मसीही समुदाय के लोग शामिल हो रहे हैं। रविवार को भीड़ कुछ ज्यादा ही रही। यहां 35 साल से मिशन मेले का आयोजन किया जा रहा है। मेले में खरसिया, छाल, रायगढ़, जांजगीर तथा अन्य शहरों व गांवों से मसीही समाज के लोग बड़ी संख्या में पहुंचते हैं। यह क्षेत्र का प्रसिद्ध मेला है, मेले में झूले, टूरिंग टॉकीज, बाजार हैं। फादर शिबो ने बताया कि मसीही समाज के लिए क्रिसमस बड़ा त्यौहार है, बड़ा दिन के लिए दिसंबर माह से ही तैयारियां शुरू हो जाती है। यहां 25 दिसंबर को सुबह 6 बजे विशेष प्रार्थना के साथ शुरू हो गया है। इसके बाद 31 जनवरी तक विभिन्न कार्यक्रम होंगे।
hin_Deva hin_Deva